Jóhann Jónsson útgerðarmaður , formaður , húsasmiður á Brekku fæddist 20. maí 1876 í Túni og lést 13. janúar 1931 . Foreldrar hans voru Jón Vigfússon bóndi og smiður í Túni , f. 12. september 1836 , d. 1. mars 1908 , og kona hans Guðrún Þórðardóttir húsfreyja , f. 11. desember 1839 , d. 27. ágúst 1890 . Jóhann var með foreldrum sínum í æsku . Hann var vinnumaður hjá ekklinum föður sínum 1894 . Hann fór til Reykjavíkur 1898 . Þau Kristín giftu sig 1899 , komu til Eyja frá Reykjavík á sama ári . Jóhann eignaðist bátinn Nansen og var formaður á honum flest árin frá 1907 - 1925 . Hann var og lærður húsasmiður og vann við iðnina í Eyjum . Þau Kristín bjuggu í Túni við fæðingu andvana sveinbarns síns 1900 , í Nöjsomhed 1901 , vou komin á Brekku við fæðingu Guðrúnar Hrefnu 1902 og bjuggu þar síðan . Þau eignuðust 10 börn á Brekku . Kristín lést 1926 og Jóhann 1931 .